text: Olieudslip fra sunken slæbebåd
  05 august 2014 kl. 11.59
  Der er svag olieudsivning fra den sunkne slæbebåd i Esbjerg, og der er diesellugt i havnen. Det skriver Syd- og Sønderjyllands Politi på Twitter.
  Slæbebåden, der sank i går eftermiddags i Esbjerg Havn ved Tall Ships Races, lækker olie. Miljømyndighederne er klar over det, oplyser Syd- og Sønderjyllands Politi på Twitter.
  
  Twitter
  Der er svag olieudsivning fra sunken slæbebåd i Esbjerg m. diesellugt i havnen. Miljømyndighederne er klar over det. #politidk
  Ulykken sket, da to slæbebåde var ved at bugsere et af de store sejlskibe, den fire-mastede russiske Kruzenshtern, ud fra den kajplads, skibet har ligget ved under Tall Ships arrangementet.
  På et tidspunkt slap den ene slæbebåd trossen til sejlskibet, mens den anden tilsyneladende ikke gjorde det. Det bevirkede øjensynligt, at slæbebåden blev trukket ned og ind mod sejlskibet. Da slæbebåden så tog vand ind, kæntrede den. Der var tre mennesker ombord. Alle blev reddet og er i god behold.
  